กฎกระทรวงกำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อาศัยอำนาจตามความในมาตรา๕ (๑๘) แห่งพระราชบัญญัติรถยนต์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนต์ (ฉบับที่ ๑๐) พ.ศ. ๒๕๔๒ และมาตรา ๗ (๑)แห่งพระราชบัญญัติรถยนต์ พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงคมนาคมออกกฎกระทรวงไว้ดังต่อไปนี้ข้อ ๑[๑]กฎกระทรวงนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) กฎกระทรวง ฉบับที่ ๑๔ (พ.ศ. ๒๕๒๕) ออกตามความในพระราชบัญญัติรถยนต์พ.ศ. ๒๕๒๒(๒) กฎกระทรวง ฉบับที่ ๒๑ (พ.ศ. ๒๕๒๗) ออกตามความในพระราชบัญญัติรถยนต์พ.ศ. ๒๕๒๒ข้อ ๓ ในกฎกระทรวงนี้ก๊าซปิโตรเลียมเหลว (Liquefied Petroleum Gas (LPG)) หมายความว่า ก๊าซไฮโดรคาร์บอนเหลวซึ่งประกอบด้วย โปรเปนโปรพีนหรือโปรปิลีน นอร์มัลบิวเทน ไอโซบิวเทน ไอโซบิวทีลีน บิวทีน หรือบิวทิลีนหรืออีเทนอย่างใดอย่างหนึ่ง หรือหลายอย่างผสมกันส่วนควบและเครื่องอุปกรณ์ หมายความว่าส่วนควบและเครื่องอุปกรณ์ที่ใช้ติดตั้งในรถที่ใช้ก๊าซปิโตรเลียมเหลวเป็นเชื้อเพลิงผู้ติดตั้ง หมายความว่าผู้ติดตั้งส่วนควบและเครื่องอุปกรณ์ผู้ตรวจและทดสอบ หมายความว่าผู้ตรวจและทดสอบส่วนควบและเครื่องอุปกรณ์และการติดตั้งส่วนควบและเครื่องอุปกรณ์ข้อ ๔ รถที่ใช้ก๊าซปิโตรเลียมเหลวเป็นเชื้อเพลิงต้องมีส่วนควบและเครื่องอุปกรณ์ ดังต่อไปนี้(๑) ถังหรือภาชนะบรรจุก๊าซปิโตรเลียมเหลว (cylinder or container)(๒) ลิ้นบรรจุ (filling valve)(๓) ลิ้นระบายความดัน (pressure relief valve)(๔) ลิ้นกันกลับ (check valve or non return valve)(๕) ลิ้นเปิดปิด (shut-off valve)(๖) อุปกรณ์วัดระดับก๊าซเหลว (level indicator or fixed liquid level gauge)(๗) อุปกรณ์ป้องกันการบรรจุเกิน (overfill protection device)(๘) อุปกรณ์ระบายความดัน (pressure relief device)(๙) อุปกรณ์ควบคุมการเปิดปิดลิ้นระยะไกลพร้อมด้วยลิ้นป้องกันการไหลเกิน (remotely controlled service valve with excess flow valve)(๑๐) อุปกรณ์ทำไอก๊าซและปรับความดันก๊าซ (vaporizer and pressure regulator)(๑๑) อุปกรณ์ฉีดก๊าซ จ่ายก๊าซ หรือผสมก๊าซ (injector or gas injection device or gas mixing piece)(๑๒) อุปกรณ์รับเติมก๊าซ (filling unit or receptacle)(๑๓) ตัวกรองก๊าซ (filter)(๑๔) ท่อนำก๊าซ (fuel line)(๑๕) ข้อต่อ (fitting)(๑๖) เรือนกักก๊าซ (gas tight housing) สำหรับกรณีที่มีการติดตั้งถังหรือภาชนะบรรจุก๊าซในห้องผู้โดยสารห้องผู้ขับรถ หรือที่ซึ่งอากาศถ่ายเทไม่สะดวก(๑๗) ท่อระบายก๊าซ (ventilation hose) สำหรับกรณีที่มีการติดตั้งเรือนกักก๊าซหรือข้อต่อสำหรับท่อนำก๊าซในห้องผู้โดยสาร ห้องผู้ขับรถหรือที่ซึ่งอากาศถ่ายเทไม่สะดวกส่วนควบและเครื่องอุปกรณ์ตามวรรคหนึ่งต้องเป็นไปตามมาตรฐานที่อธิบดีประกาศกำหนดข้อ ๕ในกรณีที่มีการติดตั้งส่วนควบและเครื่องอุปกรณ์ดังต่อไปนี้เพิ่มเติมนอกจากที่กำหนดตามข้อ ๔ ส่วนควบและเครื่องอุปกรณ์นั้นต้องเป็นไปตามมาตรฐานที่อธิบดีประกาศกำหนด(๑) อุปกรณ์ตรวจวัดความดันหรืออุณหภูมิ (pressure or temperature sensor/indicator)(๒) อุปกรณ์ควบคุมอิเล็กทรอนิกส์ (electronic control unit)(๓) อุปกรณ์ระบบการเลือกเชื้อเพลิง (fuel selection system)(๔) ปั๊มก๊าซ (fuel pump)(๕) ข้อต่อบริการ (service coupling)(๖) อุปกรณ์เกี่ยวกับระบบการทำงานและความปลอดภัยอื่น ๆข้อ ๖ การติดตั้งส่วนควบและเครื่องอุปกรณ์ตามข้อ๔ และข้อ ๕ ต้องเป็นไปตามหลักเกณฑ์และวิธีการที่อธิบดีประกาศกำหนดและต้องติดตั้งโดยผู้ติดตั้งที่ได้รับความเห็นชอบจากอธิบดีตามข้อ ๑๐ข้อ ๗เมื่อผู้ติดตั้งได้ติดตั้งส่วนควบและเครื่องอุปกรณ์ตามข้อ ๔ หรือข้อ ๕ครบถ้วนถูกต้องแล้วให้ผู้ติดตั้งออกหนังสือรับรองการติดตั้งตามแบบที่อธิบดีประกาศกำหนดแก่รถที่ผ่านการติดตั้งข้อ ๘การตรวจและทดสอบส่วนควบและเครื่องอุปกรณ์ตามข้อ ๔ และข้อ ๕ รวมทั้งการตรวจและทดสอบการติดตั้งส่วนควบและเครื่องอุปกรณ์ตามข้อ๖ ต้องเป็นไปตามหลักเกณฑ์ วิธีการ เงื่อนไข และระยะเวลาที่อธิบดีประกาศกำหนดและต้องกระทำโดยผู้ตรวจและทดสอบที่ได้รับความเห็นชอบจากอธิบดีตามข้อ ๑๐ข้อ ๙ เมื่อผู้ตรวจและทดสอบได้ตรวจและทดสอบส่วนควบและเครื่องอุปกรณ์รวมทั้งการติดตั้งส่วนควบและเครื่องอุปกรณ์แล้วเห็นว่า ส่วนควบและเครื่องอุปกรณ์รวมทั้งการติดตั้งถูกต้องและเป็นไปตามมาตรฐานให้ผู้ตรวจและทดสอบออกหนังสือรับรองการตรวจและทดสอบตามแบบที่อธิบดีประกาศกำหนดแก่รถที่ผ่านการตรวจและทดสอบข้อ ๑๐ ผู้ติดตั้งและผู้ตรวจและทดสอบต้องได้รับความเห็นชอบเป็นหนังสือจากอธิบดีหลักเกณฑ์วิธีการและเงื่อนไขในการให้ความเห็นชอบและการยกเลิกการให้ความเห็นชอบการเป็นผู้ติดตั้งหรือผู้ตรวจและทดสอบให้เป็นไปตามที่อธิบดีประกาศกำหนดหนังสือให้ความเห็นชอบการเป็นผู้ติดตั้งหรือผู้ตรวจและทดสอบตามวรรคหนึ่งให้มีอายุสามปีนับแต่วันที่ออกหนังสือข้อ ๑๑เจ้าของรถหรือผู้ครอบครองรถต้องติดหรือแสดงเครื่องหมายแสดงการใช้ก๊าซปิโตรเลียมเหลวที่รถที่ผ่านการตรวจและทดสอบตามข้อ๙ลักษณะของเครื่องหมายแสดงการใช้ก๊าซปิโตรเลียมเหลวและวิธีการติดหรือแสดงเครื่องหมายแสดงการใช้ก๊าซปิโตรเลียมเหลวตามวรรคหนึ่งให้เป็นไปตามที่อธิบดีประกาศกำหนดข้อ ๑๒ภายในระยะเวลาหนึ่งร้อยแปดสิบวันนับแต่วันที่กฎกระทรวงนี้ใช้บังคับให้ผู้ติดตั้งที่ยังไม่ได้รับความเห็นชอบตามข้อ ๑๐ยังคงติดตั้งส่วนควบและเครื่องอุปกรณ์ต่อไปได้เท่าที่ไม่ขัดหรือแย้งกับกฎกระทรวงนี้ และมิให้นำความในข้อ ๗ มาใช้บังคับข้อ ๑๓ผู้ตรวจและทดสอบที่ได้รับความเห็นชอบจากอธิบดีก่อนวันที่กฎกระทรวงนี้ใช้บังคับให้ถือว่าเป็นผู้ตรวจและทดสอบที่ได้รับความเห็นชอบตามกฎกระทรวงนี้ต่อไปจนครบสามปีนับแต่วันที่ได้รับความเห็นชอบข้อ ๑๔รถที่ได้ติดตั้งส่วนควบและเครื่องอุปกรณ์ตามข้อกำหนดในกฎกระทรวง ฉบับที่ ๑๔(พ.ศ. ๒๕๒๕) ออกตามความในพระราชบัญญัติรถยนต์ พ.ศ. ๒๕๒๒ก่อนวันที่กฎกระทรวงนี้ใช้บังคับ ให้ถือว่าเป็นรถที่ติดตั้งส่วนควบและเครื่องอุปกรณ์ถูกต้องตามกฎกระทรวงนี้และให้ใช้รถนั้นได้ต่อไป แต่ต้องนำรถเข้าตรวจและทดสอบตามหลักเกณฑ์ วิธีการเงื่อนไข และระยะเวลาที่อธิบดีประกาศกำหนดข้อ ๑๕บรรดาประกาศหรือระเบียบที่กำหนดหลักเกณฑ์เกี่ยวกับส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงให้คงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้จนกว่าจะมีประกาศหรือระเบียบตามกฎกระทรวงนี้ใช้บังคับให้ไว้ณ วันที่ ๑๑ สิงหาคม พ.ศ. ๒๕๕๑ทรงศักดิ์ ทองศรีรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๑๔ (พ.ศ.๒๕๒๕) ออกตามความในพระราชบัญญัติรถยนต์ พ.ศ. ๒๕๒๒ที่กำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงได้ใช้บังคับมาเป็นเวลานาน ทำให้บทบัญญัติเกี่ยวกับส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงที่กำหนดในกฎกระทรวงดังกล่าวยังไม่เพียงพอและไม่สอดคล้องกับส่วนควบและเครื่องอุปกรณ์ที่ได้รับการพัฒนาขึ้นสมควรปรับปรุงการกำหนดส่วนควบและเครื่องอุปกรณ์มาตรฐานเกี่ยวกับส่วนควบและเครื่องอุปกรณ์และการติดตั้งและการตรวจและทดสอบส่วนควบและเครื่องอุปกรณ์ดังกล่าวเสียใหม่รวมทั้งปรับปรุงข้อกำหนดให้ผู้ติดตั้งและผู้ตรวจและทดสอบส่วนควบและเครื่องอุปกรณ์ดังกล่าวต้องได้รับความเห็นชอบจากกรมการขนส่งทางบกทุกสามปีเพื่อให้รถที่ใช้ก๊าซปิโตรเลียมเหลวเป็นเชื้อเพลิงได้รับการติดตั้งและการตรวจและทดสอบที่มีมาตรฐานมากยิ่งขึ้น จึงจำเป็นต้องออกกฎกระทรวงนี้วัชศักดิ์/ผู้จัดทำ๒๕ สิงหาคม ๒๕๕๑สิทธิกานต์/ปรับปรุง๕ เมษายน ๒๕๖๒วศิน/ตรวจ๑๐ เมษายน ๒๕๖๒[๑]ราชกิจจานุเบกษา เล่ม ๑๒๕/ตอนที่ ๙๕ ก/หน้า ๑๐/๒๒ สิงหาคม ๒๕๕๑